**ZAPISNIK SA 7. SJEDNICE ŠKOLSKOG ODBORA OŠ ŠESTINE - održane 1. veljače 2018. godine**

 DNEVNI RED:

1. Usvajanje zapisnika sa 6. sjednice Školskog odbora

2. Usvajanje Godišnjeg financijskog izvještaja

3. Suglasnost za školsku ekskurziju

4. Razno

ZAKLJUČCI:

Ad 1) Zapisnik sa 6. sjednice ŠO jednoglasno usvojen.

Ad 2) Članovi Školskog odbora saslušali su voditelja računovodstva te jednoglasno usvojili financijski izvještaj za 2017. godinu koji će biti objavljen na mrežnoj stranici Škole.

Ad 3) Članovi Školskog odbora jednoglasno su dali suglasnost za odlazak učenika osmih razreda na školsku ekskurziju u rujnu 2018.

Ad 4) Na prijedlog ravnatelja Školski odbor dao je suglasnost učiteljici Fizike i Informatike I.P. za ugovor na određeno vrijeme do zasnivanja radnog odnosa na temelju natječaja do 60 dana (čl. 107. st. 10. Zakona o odgoju i obrzovanju u osnovnoj i srednjoj školi).

Ad 5) Pod točkom razno:

Predstavnica Vijeća roditelja, prenosi sljedeće upite roditelja:

- Hoće li se zapisnici sa Školskih odbora, sukladno Zakonu o pravu na pristup informacijama, objavljivati na mrežnim stranicama Škole?

- Je li Škola zahvalila Gradskoj četvrti Podsljeme na žurnoj izgradnji stazica ispred Škole?

Ravnatelj je odgovorio da se neki od zapisnika nalaze na mrežnim stranicama , te da će se i ubuduće objavljivati ali samo zaključci sa istih.

Škola se nije posebno zahvalila Gradskoj četvrti Podsljeme jer to nije uobičajena praksa u poslovnim odnosima.

Predstavnica Vijeća roditelja u ŠO proslijedila je e-poštom svim članovima Školskoga odbora Zamolbu za promjenu jelovnika, predstavnice roditelja 1. a razreda. U ime svih roditelja 1.a razreda izražava nezadovoljstvo prehranom za vrijeme boravka u školi i daje prijedloge za poboljšanje. Zamolba se nalazi u prilogu ovoga Zapisnika. Nakon rasprave o primjedbama i zahtjevima koji se navode u Zamolbi, donosi se sljedeći zaključak: Uzimajući u obzir zakonske regulative, organizacijske i materijalne mogućnosti, ostale učenike, dosadašnju praksu te normative za učenike osnovnih škola, a u najboljem interesu djece, Škola će napraviti izmjene u jelovniku i pratiti što se događa. Očitovanje Školskog odbora o temi predat će se predstavnici roditelja, koja će ga proslijediti predstavnici roditelja 1. a razreda.

Ravnatelj je izvijestio članove o promjenama unutar škole. Bilo je govora o problematici unutar 7. b razreda koja je riješena tako da je učenik toga razreda dobio pomagača u nastavi.

Ravnatelj je izvijestio i o tome da je Škola ušla u projekt samovrednovanja u suradnji s NCVVO-om te da rad Škole prate dvije nezavisne osobe, tzv. kritički prijatelji škole. U sklopu projekta provedena je anonimna anketa o funkcioniranju škole za učitelje i učenike sedmih i osmih razreda. Pod vodstvom kritičkih prijatelja škole školski Tim za kvalitetu sastaje se i analizira različita pitanja vezana uz poboljšanje kvalitete rada. Projekt traje godinu dana što je dovoljno vrijeme da se uoče potrebe za poboljšanjem.